Hun ble cand.polit. i sosiologi ved Universitetet i Bergen (UiB) i 1982 og var ansatt som vitenskapelig assistent (1983–1985), amanuensis (1985–1987) og førsteamanuensis (1987–1997) ved Sosiologisk institutt ved UiB. Hun var seniorforsker og forskningsleder ved Fafo 1996–1999 og ble professor ved Institutt for sosiologi og samfunnsgeografi ved UiO i 1999. Samtidig hadde hun en stilling som professor II ved Sosiologisk institutt ved UiB. Hun ble i 2020 valgt til generalsekretær for Det Norske Videnskaps-Akademi, med tiltredelse i januar 2021.